Afgørelse truffet af Det Blandede EØS-udvalg

nr. 60/2001

af 19. juni 2001

om ændring af bilag I (dyre- og plantesundhed) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag I til aftalen blev ændret ved afgørelse nr. 71/2000 truffet af Det Blandede EØS-udvalg den 2. oktober 2000(1).

(2) Kommissionens forordning (EF) nr. 2293/1999 af 14. oktober 1999 om forlængelse af de foreløbige tilladelser for visse tilsætningsstoffer i foderstoffer(2) bør indarbejdes i aftalen.

(3) Kommissionens forordning (EF) nr. 2430/1999 af 16. november 1999 om sammenkædning af godkendelsen af visse tilsætningsstoffer, der tilhører gruppen af coccidiostatika og andre lægemidler, til foderstoffer med de personer, der er ansvarlige for at markedsføre tilsætningsstofferne(3), bør indarbejdes i aftalen.

(4) Kommissionens forordning (EF) nr. 2439/1999 af 17. november 1999 om godkendelsesbetingelser for tilsætningsstoffer, der tilhører gruppen "bindemidler, antiklumpningsmidler og koaguleringsmidler" i foderstoffer(4), bør indarbejdes i aftalen.

(5) Kommissionens forordning (EF) nr. 2562/1999 af 3. december 1999 om sammenkædning af tilladelser til at anvende visse tilsætningsstoffer, der tilhører antibiotikagruppen, i foderstoffer med de ansvarlige for tilsætningsstoffernes markedsføring(5) bør indarbejdes i aftalen.

(6) Kommissionens forordning (EF) nr. 2690/1999 af 17. december 1999 om godkendelse af nye tilsætningsstoffer til foderstoffer(6) bør indarbejdes i aftalen -

TRUFFET FØLGENDE AFGØRELSE:

Artikel 1

Følgende punkter indsættes efter punkt 1i (Kommissionens forordning (EF) nr. 1636/1999) i kapitel II i bilag I til aftalen: "1j. 399 R 2293: Kommissionens forordning (EF) nr. 2293/1999 af 14. oktober 1999 om forlængelse af de foreløbige tilladelser for visse tilsætningsstoffer i foderstoffer (EFT L 284 af 6.11.1999, s. 1).

1k. 399 R 2430: Kommissionens forordning (EF) nr. 2430/1999 af 16. november 1999 om sammenkædning af godkendelsen af visse tilsætningsstoffer, der tilhører gruppen af coccidiostatika og andre lægemidler, til foderstoffer med de personer, der er ansvarlige for at markedsføre tilsætningsstofferne (EFT L 296 af 17.11.1999, s. 3).

1l. 399 R 2439: Kommissionens forordning (EF) nr. 2439/1999 af 17. november 1999 om godkendelsesbetingelser for tilsætningsstoffer, der tilhører gruppen 'bindemidler, antiklumpningsmidler og koaguleringsmidler' i foderstoffer (EFT L 297 af 18.11.1999, s. 8).

1m. 399 R 2562: Kommissionens forordning (EF) nr. 2562/1999 af 3. december 1999 om sammenkædning af tilladelser til at anvende visse tilsætningsstoffer, der tilhører antibiotikagruppen, i foderstoffer med de ansvarlige for tilsætningsstoffernes markedsføring (EFT L 310 af 4.12.1999, s. 11).

1n. 399 R 2690: Kommissionens forordning (EF) nr. 2690/1999 af 17. december 1999 om godkendelse af nye tilsætningsstoffer til foderstoffer (EFT L 326 af 18.12.1999, s. 33)."

Artikel 2

Teksterne til Kommissionens forordning (EF) nr. 2293/1999, 2430/1999, 2439/1999, 2562/1999 og 2690/1999 på islandsk og norsk, som offentliggøres i tillægget til De Europæiske Fællesskabers Tidende, er autentiske.

Artikel 3

Denne afgørelse træder i kraft den 20. juni 2001, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(7).

Artikel 4

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 19. juni 2001.

På Det Blandede EØS-udvalgs vegne

P. Westerlund

Formand

(1) EFT L 315 af 14.12.2000, s. 1.

(2) EFT L 284 af 6.11.1999, s. 1.

(3) EFT L 296 af 17.11.1999, s. 3.

(4) EFT L 297 af 18.11.1999, s. 8.

(5) EFT L 310 af 4.12.1999, s. 11.

(6) EFT L 326 af 18.12.1999, s. 33.

(7) Ingen forfatningsmæssige krav angivet.